ત્રણેય આરોપીઓને લાઠીચાર્જ સાથે ઊઠકબેઠક પણ કરાવી હતી. પોલીસની આ કામગીરીથી અનેક પ્રશ્નો ઊભા થયા છે. શહેર પોલીસ ક‌િમશનર એ.કે.સિંઘે જણાવ્યું છે કે પોલીસ પર હુમલા કેસમાં આરોપીઓ વિરુદ્ધમાં કાયદેસરની કાર્યવાહી કરવામાં આવશે પરંતુ આરોપીઓનું સરઘસ કાઢીને તેમના પર લાઠીચાર્જ કર્યો તે માટે પણ પોલીસ સામે કાર્યવાહી કરવામાં આવશે. આ મામલે સ્ટેટ હ્યુમન રાઇટ્સ ક‌િમશનના સભ્ય સુધીર સિન્હાએ જણાવ્યું છે કે આરોપીઓ જાહેરમાં ઊઠકબેઠક કરાવીને તેમની પર લાઠીચાર્જ કરવાની સત્તા પોલીસ પાસે નથી. તેમના વિરુદ્ધમાં કાયદેસર કાર્યવાહી થઇ શકે છે.